Den konservative borgmester Knud Kristensen er en af de 31 nordjyder, som er registreret på hjemmesiden Det Sorte Register med påstande om lovovertrædelser som magtmisbrug, ulovlig omgang med betroede midler og pligtforsømmelse. Nu har Knud Kristensen fået nok af at blive hængt ud på nettet, så han er gået til folketinget for at få undersøgt, hvordan Det Sorte Register kan stoppes. Det skriver P4 Nordjylland. Siden registrerer kommunale medarbejdere, politifolk, advokater med flere, men kommer ikke med dokumentation for de påstande, der bliver fremført på siden. - Det er helt urimeligt, og der er ikke dokumentation for påstandene. Jeg er 200 procent sikker på, at vores medarbejdere holder sig inden for loven, siger Knud Kristensen til P4 Nordjylland og understreger, at det også gælder for ham selv. Datatilsynet oplyser til P4 Nordjylland, at der kommer til at gå mindst et halvt år før tilsynet har taget stilling til, om hjemmesiden Det Sorte Register overtræder loven.

Opsummering:
Borgmester Knud Kristensen fra Vesthimmerlands Kommune er rasende over at blive hængt ud på internettet.